**НАРЕДБА**

**ЗА УСЛОВИЯТА, РЕДА И КРИТЕРИИТЕ ЗА ФИНАНСИРАНЕ НАСПОРТНИТЕ КЛУБОВЕ В ОБЩИНА ДОЛНИ ЧИФЛИК**

**I. ОБЩИ ПОЛОЖЕНИЯ**

**Чл. 1.**  С тази наредба се определят условията, редът и критериите за отпускане и разпределение на финансови средства от община Долни чифлик за финансово подпомагане на спортните клубове.

**Чл. 2.** (1) Средствата се предоставят на спортни клубове, развиващи следните видове дейност: детско-юношески спорт и спорт за всички, учебно-тренировъчна и състезателна дейност, както и спортно майсторство.

(2) Средства се предоставят и с цел закупуване на спортна екипировка, уреди и съоръжения и участия в спортни прояви на спортните клубове.

**Чл. 3.** Размерът на финансовото подпомагане на спортните клубове е на база на постигнатите спортно–технически резултати от състезателите и отборите, условия за развитие на спорта, както и степента на участие в спортни прояви.

**Чл. 4.** Община Долни чифлик подпомага само спортни клубове, чиито седалища и дейност са на територията на общината.

**Чл. 5.** Общинският съвет приема eжегодно oбщинска програма за развитието и насърчаването на физическото възпитание и спорта, съгласно чл. 59, ал. 4 от Закона за физическото възпитание и спорт.

**Чл. 6.**  Кметът на общината назначава със заповед Общинска експертна комисия по спорта (ОЕКС), която прилага настоящата наредба и контролира за нейното изпълнение. Комисията е в следния състав:

- председател – заместник-кмет;

- членове: трима члена от общинска администрация: директор на дирекция ФСД и УС, юрист, специалист „Младежки дейности и спорт“ и трима общински съветници, определени от Общински съвет – Долни чифлик.

1. ОЕКС разпределя финансовите средства и прави предложение пред кмета на община Долни чифлик за сключване на договори с одобрените спортни клубове;

2. ОЕКС извършва проверки на спортните клубове, относно правилното приложение на настоящата наредба.

**II. УСЛОВИЯ И КРИТЕРИИ ЗА ФИНАНСОВО ПОДПОМАГАНЕ**

**Чл. 7.** Спортните клубове, кандидатстващи за финансово подпомагане от община Долни чифлик, трябва да отговарят на следните условия:

1. да са вписани в централния регистър на Министерството на правосъдието като юридически лица с нестопанска цел за осъществяване на общественополезна дейност;

2. да нямат финансови задължения към общината и държавата;

3. да имат валидно членство в лицензирана спортна федерация;

4. да водят отчетност според изискванията на Закона за счетоводство и НСС.

5. да водят активен тренировъчен процес и да участват в състезания, включени от съответната спортна федерация в държавния спортен календар и в мероприятия от общинския спортен календар.

**Чл. 8.** (1)Право на финансово подпомагане имат спортните клубове, който са доброволни сдружения на граждани, регистрирани са като юридически лица с нестопанска цел, които развиват и популяризират физическото възпитание и спорта и осъществяват тренировъчна и спортно-състезателна дейност по един или по няколко вида спорт.

(2) (Нова с Решение на ОС № 579 от 28.12.2017 г.) Задължително условие за финансово подпомагане на спортнитe клубове по ал. 1 е изискването не по-малко от 80 на 100 от картотекираните състезатели от съответния спортен клуб да са с адресна регистрация в община Долни чифлик.

**Чл. 9.** Не се подпомагат спортни клубове, регистрирани като търговски дружества.

**Чл. 10.** Не се подпомагат спортни клубове, регистрирани по Закона за юридическите лица с нестопанска цел за осъществяване на дейност в частна полза.

**Чл. 11.** Спортни клубове, които са нови, се финансират еднократно в размер на базисната сума, предложена от ОЕКС.

**Чл. 12.** Критериите за подпомагане дейността на спортните клубове са, както следва:

1. стимулиране развитието на масовия спорт;
2. стимулиране на развитието на детско-юношеския спорт в община Долни чифлик;
3. организиране, провеждане и участие в традиционни за община Долни чифлик спортни прояви от спортните клубове, както и организиране и провеждане на прояви, включващи училищен спорт;
4. (Нова с Решение на ОС № 579 от 28.12.2017 г.) oрганизиране и провеждане от клубовете на спортни прояви на територията на общината;
5. (Нова с Решение на ОС № 579 от 28.12.2017 г.) постигнати резултати в прояви от международните спортни календари и Държавния спортен календар за предходната година;
6. (предишна т. 4) наличие на състезатели от спортни клубове, участвали и класирани в държавните първенства за предходната година.

**Чл. 13,** Община Долни чифлик подпомага спортните клубове, отговарящи на условията и критериите от настоящата наредба.

**Чл. 14.** Спортните клубове, желаещи да получат финансови средства от община Долни чифлик, подават заявление до кмета на общината в срок до приемане на общинския бюджет за текущата година**.** Заявлението (приложение № 1) за финансиране следва да бъде придружено от:

1. (Отм. с Решение на ОС № 579 от 28.12.2017 г.);

2. удостоверение за лицензия или регистрация в съответната федерация;

3. годишна програма за спортно развитие и участия (спортен календар), утвърдена от Управителния съвет на спортния клуб за предстоящата година;

4. подробен отчет за постигнати спортно-технически резултати през изминалата година.

5. удостоверение, издадено от компетентните органи, за липса на задължения към държавата;

6. (Изм. с Решение на ОС № 579 от 28.12.2017 г.) списък на картотекираните състезатели с трите имена и ЕГН, удостоверяващ обстоятелството по чл. 8, ал. 2 от наредбата;

7. (Нова с Решение на ОС № 579 от 28.12.2017 г.) график на тренировъчния процес за съответната година с място на провеждане и име на треньора. Графикът да е утвърден от Управителния съвет на спортния клуб;

8. (Нова с Решение на ОС № 579 от 28.12.2017 г.) списък, съдържащ спортните прояви, които спортният клуб ще организира през календарната година;

9. (Нова с Решение на ОС № 579 от 28.12.2017 г.) документ от съответната спортна федерация, потвърждаващ участия в състезания през изтеклата година;

10. (Нова с Решение на ОС № 579 от 28.12.2017 г.) план-сметка с необходимата сума за настоящата година и данни за това каква част от нея е осигурена от собствени източници;

**III. МЕТОДИКА ЗА РАЗПРЕДЕЛЕНИЕ НА СРЕДСТВАТА ОТ ОБЩИНСКИЯ БЮДЖЕТ ЗА ПОДПОМАГАНЕ ДЕЙНОСТТА НА СПОРТНИТЕ КЛУБОВЕ**

**Чл. 15.** Общата сума на средствата за финансово подпомагане се утвърждава с бюджета на община Долни чифлик за текущата година от общинския съвет.

**Чл. 16.** (1) (Изм. с Решение на ОС № 579 от 28.12.2017 г.) Спортните клубове, кандидатстващи за финансово подпомагане, се оценяват от ОЕКС въз основа на постигнатите от спортните клубове резултати пред изминалата календарна година, съобразно посочените в чл. 12 критерии.

(2) (Изм. с Решение на ОС № 579 от 28.12.2017 г.) ОЕКС в четиринадесетдневен срок от приемане на бюджета на община Долни чифлик разглежда постъпилите заявления и съставя протокол с мотиви за одобрените и неодобрените спортни клубове, с който прави предложение пред кмета на общината за сключване на договори. Като приложение към протокола ОЕКС изготвя списък с одобрените спортни клубове и размера на предлаганите финансови средства за текущата година.

(3) (Нова с Решение на ОС № 579 от 28.12.2017 г.) ОЕКС упражнява контрол върху окомплектоваността на документите при кандидатстване за финансово подпомагане, като за целта има право да изисква от кандидатите допълнителни документи и сведения.

**Чл. 17.** (1) Условията за финансово подпомагане от oбщина Долни чифлик по реда на тази наредба, целесъобразното разходване на предоставените финансови средства и тяхното отчитане, както и взаимните задължения и отговорности, се уреждат с договор, сключен с кмета на общината и съответния спортен клуб.

(2) В договора се посочва банкова сметка, по която да бъдат преведени средствата, лицето което има разпоредителни права върху сметката както и начин на изплащане. Не се допуска изплащане на одобрената субсидия на по-малко от два транша, като сроковете за плащане се регламентират в договора.

**IV. РЕД ЗА ОТЧИТАНЕ НА ФИНАНСОВИТЕ СРЕДСТВА, КОНТРОЛ И САНКЦИИ**

**Чл. 18.** Спортните клубове, които са получили средства от общинския бюджет, отчитат и доказват пред ОЕКС целесъобразността на разходваните средства, съгласно изискванията на Закона за счетоводството и Закона за финансовото управление и контрол в публичния сектор/чл. 2, ал. 2, т. 8/.

**Чл. 19.** (1) (Изм. с Решение на ОС № 579 от 28.12.2017 г.) ОЕКС упражнява контрол върху изразходването на средствата, отпуснати от общината, като има право да изисква от спортните клубове всички необходими счетоводни документи, информация за дейността, както и да извършва проверки на място относно спортните занимания и тренировъчния процес.

(2) Отпуснатите финансови средства следва да бъдат пряко свързани с дейността на съответния спортен клуб.

(3) Спортните клубове, които използват финансовите средства не по предназначение, ги възстановяват в пълен размер заедно с лихва, определена според основния лихвен процент към момента на предоставяне на средствата.

**Чл. 20. (1)** Спортните клубове отчитат разходването на финансовите средства до 31. 12. на текущата година (приложение № 2)

(2) Спортните клубове, не отчели средствата в срока по ал. 1, нямат право на финансово подпомагане от община Долни чифлик за следващата година.

(3) Спортни клубове, кандидатстващи за финансови средства, представили неточно изготвен отчет за предходната година ( приложение № 2 ), се лишават от финансово подпомагане за следващата календарна година.

**Чл. 21.** Спортните клубове, получили финансова помощ, подлежат и на финансов одит от община Долни чифлик.

**V. ПРЕХОДНИ И ЗАКЛЮЧИТЕЛНИ РАЗПОРЕДБИ**

§ 1. Настоящата Наредба се приема на основание чл. 21, ал. 2 от ЗМСМА и чл. 59, ал. 4 и ал. 6, чл. 62, ал. 1, т. 7 и чл. 64 от Закона за физическото възпитание и спорта и е приета с решение на Общински съвет – Долни чифлик № 76 от протокол № 9/04.04.2016 г.

§ 2. Настоящата Наредба влиза в сила 3 дни след обнародването й в местния вестник – на 30.04.2016 г.

§ 3. Настоящата наредба е изменена и допълнена с Решение на Общинския съвет – Долни чифлик № 579 от 28.12.2017 г., в сила от 23.01.2018 г.

Приложение № 1 към чл. 14 (Изм. с Решение на ОС № 579 от 28.12.2017 г.)

ДО КМЕТА

НА ОБЩИНА ДОЛНИ ЧИФЛИК

ЗАЯВЛЕНИЕ

от ...........................................................................................................................................................

(име, презиме, фамилия)

Телефон за връзка................................................... е-mail адрес.......................................................

номер на банкова сметка (IBAN).......................................................................................................

председател на УС на .........................................................................................................................

(спортен клуб)

Представляваният от мен спортен клуб кандидатства за финансово подпомагане, съгласно гл. I чл. 4 и гл. II чл. 13 и чл. 14 от Наредбата за условията, реда и критериите за финансиране на спортните клубове в община Долни чифлик за 20......... г.

Прилагам:

1. удостоверение за лицензия или регистрация в съответната федерация;
2. годишна програма за спортно развитие и участия (спортен календар), утвърдена от Управителния съвет на спортния клуб за предстоящата година;
3. подробен отчет за постигнати спортно-технически резултати през изминалата година.
4. удостоверение, издадено от компетентните органи, за липса на задължения към държавата;
5. списък на картотекираните състезатели с трите имена и ЕГН, удостоверяващ обстоятелството по чл. 8, ал. 2 от Наредбата;
6. график на тренировъчния процес за съответната година с място на провеждане и име на треньора. Графикът да е утвърден от Управителния съвет на спортния клуб;
7. списък, съдържащ спортните прояви, които спортният клуб ще организира през календарната година;
8. документ от съответната спортна федерация потвърждаващ участия в състезания през изтеклата година;
9. план-сметка с необходимата сума за настоящата година и данни за това каква част от нея е осигурена от собствени източници;

..... 20… г. ПРЕДСЕДАТЕЛ:......................................

(.....................)

Приложение № 2 към чл. 20

**ОТЧЕТ**

на спортен клуб ………………………….за .................г.

**1. Приходи:**

1. Министерство на младежта и спорта .................................

2. Субсидия от община Долни чифлик .........................

3. Спонсори ........................................................

4. Дарения ..........................................................

5. Членски внос ...............................................

6. Такси ................................................................

7. Други ...............................................................

**ОБЩИ ПРИХОДИ:......................................**

**2. Разходи**

**А.** Средства за участие в спортни състезания и организиране на общински и клубни прояви.

|  |  |  |  |  |
| --- | --- | --- | --- | --- |
| Мероприятие | Вид на отчетния документ | №, дата | Описание на извършените разходи | Стойност /лв./ |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**Б.** Спортна екипировка, спортни уреди и пособия.

|  |  |  |  |
| --- | --- | --- | --- |
| Наименование | Брой | Ед. цена | Обща стойност |
|  |  |  |  |
|  |  |  |  |
|  |  |  |  |
|  |  |  |  |

**В.** Заплати;......................

**Г.** Хонораи;......................

**Д.** Награди и премии;............................

**Е.** Издръжка на спортна база (наеми);.................................

**Общо:** /А+Б+В+Г+Д+Е/:............................

Подпис и печат

Изисквания: към отчета се прилагат ксерокопия с подпис, печат и текст „вярно с оригинала“ на всички оригинални документи за направените разходи.